അതിസുരക്ഷാ ജയിലും സുരക്ഷിതമല്ല മയക്കുമരുന്നു കടത്ത് യഥേഷ്ടം വിയ്യൂര്: സംസ്ഥാനത്തെ അതിസുരക്ഷ ജയിലായ വിയ്യൂര് സെന്ട്രല് ജയിലിലും അത്ര സുരക്ഷയില്ല. ജയിലിനുള്ളില് മയക്കുമരുന്നു കടത്ത് യഥേഷ്ടം നടക്കുന്നതായാണ് അടുത്ത ദിവസങ്ങളിലെ അനുഭവം. കഴിഞ്ഞ മൂന്നു ദിവസത്തിനുള്ളില് മാത്രം നാലു മയക്കുമരുന്നു കേസുകളാണ് ഇവിടെ റിപ്പോര്ട്ട് ചെയ്തത്. റിപ്പോര്ട്ട് ചെയ്യാത്ത സംഭവങ്ങള് ഇതിലും ഏറെയാണ്. എത്ര ജാഗ്രത കാട്ടിയിട്ടും ജയിലിനുള്ളില് മയക്കുമരുന്നു കടത്തുന്നതില് കടുത്ത ആശങ്കയിലാണു ജയിലധികൃതര്. അത്രയധികം സുരക്ഷാ സംവിധാനം ഉണ്ടായിട്ടും മയക്കുമരുന്നു കടത്ത് തടയാന് അധികൃതര്ക്കാകുന്നില്ല. ബുധനാഴ്ച രാവിലെ കോവിഡ് പരോള് കഴിഞ്ഞ് എത്തിയ രണ്ടു പേരില് നിന്നാണു ഒടുവില് സുരക്ഷ ജീവനക്കാരും ജയില് ജീവനക്കാരും ചേര്ന്നു ഹാഷിഷും കഞ്ചാവും പിടികൂടിയത്. നാലുപേര് കിടക്കുന്ന സെല്ലില് ബാത്ത് റൂമിലെ ക്ലോസറ്റിന്റെ മറവില് സൂക്ഷിച്ച നിലയിലാണു കഞ്ചാവു പിടിച്ചെടുത്തത്. ചെറിയ കുപ്പിയിലാക്കി പ്ലാസ്റ്റിക് കവറില് പൊതിഞ്ഞ നിലയിലായിരുന്നു. നാലും പേരും രണ്ടു ദിവ സമായി സെല്ലില് ഒരുമിച്ചാണു കഴിയുന്നത്. അതേപോലെ മലദ്വാരത്തില് കഞ്ചാവു കടത്തിയ മറ്റൊരു കേസും ജയില് പരിശോധനയ്ക്കിടെ അധികൃതര് പിടികൂടി. കഞ്ചാവു കേസില് ഹൈടെക് ജയിലില് ശിക്ഷയനുഭവിച്ചു വരുന്ന എറണാകുളം സ്വദേശി സാനു എന്ന തടവുകാരനില് നിന്നാണ് ജയിലധികൃതര് പിടികൂടിയത്. ഏകദേശം നൂറു ഗ്രാമിലേറെ കഞ്ചാവാണു സ്വകാര്യ ഭാഗത്ത് ഒളിപ്പിച്ചുവച്ച നിലയില് കഞ്ചാവു കടത്താന് ശ്രമിച്ചത്. ഏഴു ദിവസം മുന്പാണ് ഇയാള്ക്കു പിതാവിന്റെ മരണാനന്തര ചടങ്ങുകളില് പങ്കെടുക്കാന് പ്രത്യേക ഇളവുകളോടെ പരോള് നല്കിയത്.ബുധനാഴ്ച വൈകീട്ടാണ് ഇയാള് തിരിച്ചെത്തിയത്. തുടര്ന്നു നടത്തിയ ദേഹപരിശോധനയിലാണു കഞ്ചാവു കടത്തിയതു കണ്ടെത്തിയത്. അതിസുരക്ഷ ജയില് സൂപ്രണ്ടിന്റെ പരാതിയുടെ അടിസ്ഥാനത്തി ല് വിയ്യൂര് പോലീസ് കേസെടുത്ത് അന്വേഷണം ആരംഭിച്ചു.